Ordet ''balsa'' er spansk for [[tømmerflåde]], og træets anvendes i overensstemmelse hermed bl.a. til fremstilling af tømmerflåder. Denne anvendelse skyldes ikke mindst balsatræets eminente [[Opdrift (statisk)|opdriftsevne]]. Da nordmanden [[Thor Heyerdahl]] i [[1947]] forsøgte at overbevise videnskaben om at [[Stillehavet]]s øer kunne være beboet af mennesker, der var kommet dertil med tømmerflåder fra [[Sydamerika]], anvendte han balsatræ til bygning af sit tømmerflådefartøj [[Kon-Tiki]]. Stik imod den da fremherskende opfattelse holdt tømmerflåden til sejladsen, som blev en stor succes for Thor Heyerdahl, skønt han ikke rent umiddelbart opnåede den videnskabelige anerkendelse han tragtede efter.
Fysik Kemi Kultur Teknologi